《鞦韆行寄赵季良时赵留京邑》
元代·吴莱

京城寒食来沽酒，城北城南映杨柳。人家欢笑踏鞦韆，杏板丝绳相对悬。

宫锦翻衣真富贵，俗躯走肉尽神仙。徘徊宛转当风立，春晚多风吹汝急。

鞦韆已坠蹴鞠空，华镳翠鞁拥青骢。轩辕台前日月近，无终国里山川同。

远方羁旅纷驰逐，燕赵佳人美如玉。燕歌赵舞欢未足，去年芳草今年绿。

作者简介：（1297—1340）婺州浦江人，初名来，字立夫，号深袅山道人。吴直方子。从学于方凤，博极群书。仁宗延祐七年以《春秋》举进士，不第。退居深袅山中，穷诸书奥旨，著《尚书标说》、《春秋世变图》、《春秋传授谱》、《古职方录》、《孟子弟子列传》、《楚汉正声》、《乐府类编》等书。后以御史荐，授长芗书院山长，未上卒。私谥渊颖先生。有《渊颖集》